Utkast til tekst i selskapsavtale:


§ [X] Valgkomite 

(1) Selskapet skal ha en valgkomite, bestående av begge kjønn, valgt av representantskapet. Valgkomiteen skal bestå av representantskapets leder og nestleder, samt ytterligere et medlem som velges blant eiernes kommunedirektører.  Representantskapet velger valgkomiteens leder.

(2) Valgkomiteen skal, i tråd med retningslinjer vedtatt av representantskapet, innstille kandidater til eiervalgte styremedlemmer, styreleder og eventuelle varamedlemmer, samt foreslå godtgjørelse til styret og valgkomiteen.  Valgkomiteen skal gi skriftlig og begrunnet forslag til representantskapet. Valgkomiteens forslag skal følge saksdokumentene til representantskapet.

(3) Valgkomitéens medlemmer skal være uavhengig av styret og ledende ansatte. Styremedlemmer og daglig leder kan ikke være medlem av komiteen.

(4) Valgkomitéens medlemmer velges normalt for kommunevalgperioden. Gjenvalg kan finne sted.

[bookmark: _Hlk221096122](5) Valgkomiteens utgifter dekkes av selskapet.

(6) Selskapet skal informere om hvem som er medlemmer av valgkomitéen.


